ΓΡΑΠΤΗ ΕΡΩΤΗΣΗ E-3538/97 υποβολή: Wilfried Telkδmper (V) προς την Επιτροπή (12 Νοεμβρίου 1997)

Θέμα: Πυρκαγιές δασών στη Νοτιοανατολική Ασία και οι επιπτώσεις τους στους αυτόχθονες πληθυσμούς

Οι πρόσφατες κατατροφικές πυρκαγιές στην Ινδονησία και τη Μαλαισία είχαν ως αποτέλεσμα μεγάλες καταστροφές στο περιβάλλον και δημιούργησαν σημαντικά προβλήματα, υγείας και άλλα, για τον τοπικό πληθυσμό.

Διαθέτει η Επιτροπή πληροφορίες για τον αρθμό των ατόμων που επλήγησαν, όχι μόνον από τις ίδιες τις φωτιές αλλά και από τα σύννεφα καπνού που δημιούργησαν, ποιές περιοχές αυτοχθόνων επλήγησαν, εάν κάηκαν οικισμοί αυτοχθόνων, εάν υπήρξαν θύματα, και εάν οι επιζήσαντες έχουν ανάγκη από ανθρωπιστκή βοήθεια;

Επίσης, έχει η Επιτροπή πληροφορίες για τις εκτάσεις πρωτογενούς και φυτευμένου δάσους που κατέστρεψαν οι πυρκαγιές, για τα σχέδια αναδάσωσης και για τις επιπτώσεις τους επί των δικαιωμάτων εγγείου ιδιοκτησίας των αυτοχθόνων λαών;

Θεωρεί το Επιτροπή ότι τα πρόσφατα γεγονότα, με τις μεγαλης κλίμακας πυρκαγιές δασών και τις επιπτώσεις τους για τις τοπικές κοινότητες, είνα συμβατά με τις διατάξεις της Σύμβασης για την Βιοποικιλία και τις αρχές της Ατζέντας 21;

Απάντηση του κ. Marin εξ ονόματος της Επιτροπής (19 Δεκεμβρίου 1997)

Η Επιτροπή δεν διαθέτει ανεξάρτητη πηγή πληροφοριών για την εκτίμηση του αριθμού των ατόμων που πλήττονται από το νέφος ή τις πυρκαγιές. Σε υπολογισμό των σχετικών αριθμών έχουν προβεί τόσο οι εθνικές αρχές όσο και η επιτροπή καταστροφών των Ηνωμένων Εθνών (UNDAC) η οποία εργάζεται τη στιγμή αυτή στην Ινδονησία. Στο παρόν στάδιο, δεν υπάρχουν ενδείξεις ότι οι υπολογισμοί αυτοί έχουν ξεπεράσει το στάδιο των απλών εικασιών. Οι διαθέσιμες πληροφορίες αναλύονται από την ευρωπαϊκή ομάδα αντιμετώπισης των πυρκαγιών (EUFREG) και θα παρουσιαστούν στην τελική έκθεση της ομάδας για το στάδιο ΙΙ του έργου της, η οποία αναμένεται ότι θα είναι έτοιμη μέχρι το τέλος του τρέχοντος έτους. Η Επιτροπή θα αποστείλει τις πληροφορίες αυτές στο Αξιότιμο Μέλος του Κοινοβουλίου.

Όσον αφορά τις περιοχές που ενδεχομένως έχουν πληγεί από τη φωτιά, τα προκαταρκτικά αποτελέσματα των αναλύσεων τηλεανίχνευσης δείχνουν ότι η πλειοψηφία των πυρκαγιών έχει σημειωθεί κοντά σε κατοικημένες περιοχές και συνδέονται με ενέργειες αποψίλωσης που αναλαμβάνουν είτε εταιρείες είτε μεμονωμένοι αγρότες. Πολύ λίγο τμήμα του παρθένου δάσους έχει καεί. Κατά συνέπεια, είναι πιθανό ότι πολύ λίγες κοινότητες αυτοχθόνων επλήγησαν από την καταστροφή αυτή. Βεβαίως, δεν υπάρχουν αναφορές για θύματα από τις πυρκαγιές στις κοινότητες των αυτοχθόνων. Ωστόσο, αρχίζουν να αναφέρονται περιπτώσεις θυμάτων λόγω της ξηρασίας, ειδικότερα στην περιοχή Irian Jaya η οποία δεν επλήγη ιδιαίτερα από τις πυρκαγιές.

Η Επιτροπή στις 7 Νοεμβρίου 1997 αποφάσισε τη διάθεση 200.000 ECU υπέρ των πληθυσμού που επλήγη από την πυρκαγιά και την ξηρασία στην Ινδονησία. Η απόφαση αυτή στοχεύει στην παροχή πόσιμου ύδατος σε 228.000 άτομα στη νήσο Ιάβα και θα υλοποιηθεί από την Οργάνωση «Γιατροί χώρις σύνορα» του Βελγίου.

Η Επιτροπή δεν διαθέτει προς το παρόν βάσιμα στοιχεία για τους διάφορυς τύπους εδαφών που κάηκαν από τις πυρκαγιές. Η τηλεανίχνευση που πραγματοιποίησε η EUFREG αφορούσε περιορισμένη περιοχή στη νότιο Σουμάτρα και στο Kalimantan. Με την έρευνα αυτή θα μπορέσουν να γίνουν περισσότερο αξιόπιστες εκτιμήσεις για την έκταση των διάφορων τύπων γαιών που καταστράφηκαν. Το Κοινοβούλιο θα ενημερωθεί σχετικά.

Η σύμβαση για τη βιοποικιλότητα και ειδικότερα τα άρθρα 1, 6, 10 και 14, ζητά από τα μέρη να λαμβάνουν, ανάλογα με την περίσταση, γενικά μέτρα με σκοπό τη βιώσιμη χρησιμοποίηση της βιοποικιλότητας και τη μείωση των βλαβερών συνεπειών επί της βιοποικιλότητας. Εξάλλου, η διάσκεψη των μερών αποφάσισε ένα πρόγραμμα εργασίας για τη βιοποικιλότητα και τα δάση. Αν και είναι σαφές ότι μπορεί να υπάρξει συσχετισμός μεταξύ των πυρκαγιών στα δάση και την ανεπάρκεια των μεθόδων βιώσιμης χωροταξικής διευθέτησης, τα μέρη μπορούν να επικαλεστούν τις υποχρεώσεις της σύμβασης, δεδομένου του γενικού τους χαρακτήρα, μόνο για να βελτιωθεί το επίπεδο υλοποίησης και να ζητηθεί η λήψη συγκεκριμένων μέτρων στο μέλλον.

Από το 1992 η Επιτροπή συνεισφέρει 107 εκατ. ECU για τη βελτίωση της κατάστασης των δασών και της βιοποικιλότητας στην Ινδονησία. Η Επιτροπή αποστέλει απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου την αιτηθείσα έκθεση σχετικά με τα έργα που χρηματοδοτεί η Κοινότητα στην Ινδονησία.